តើស្រមោចជួយព្រាបដោយរបៀបណា?

Kholeka Mabeta

Wiehan de Jager

Judith Baker

វាជាថ្ងៃក្តៅមួយនារដូវក្តៅក្នុងព្រៃដែលស្ងួតហួតហែង។

កូនស្រមោចគ្មានទឹកផឹកជាច្រើនថ្ងៃមកហើយ។

វាស្រែកយំថា «ខ្ញុំត្រូវការទឹក ទោះត្រឹមតែមួយដំណក់ជាប់លើស្លឹកឈើក៏បានដែរ»។

ប៉ុន្តែសូម្បីតែទឹកសន្សើមក៏ស្ងួតអស់ដែរ។

កូនស្រមោចស្រែកយំថា «បើខ្ញុំនៅតែគ្មានទឹកផឹក ខ្ញុំនឹងស្លាប់។ ខ្ញុំត្រូវតែទៅរកកន្លែងដែលខ្ញុំបានឮគេនិយាយប្រាប់។»

កំប្រុកដ៏មានប្រាជ្ញាមួយបានហាមថា «ទន្លេនោះមានទឹកពេញ និងហូរខ្លាំងណាស់! វានឹងហូរនាំយកឯងទៅ»។

ប៉ុន្តែ កូនស្រមោចពិតជាស្រេកទឹកខ្លាំងណាស់។ «ខ្ញុំនឹងត្រូវស្លាប់ បើខ្ញុំមិនបានផឹកទឹក»។ ដូច្នេះ វាក៏ធ្វើដំណើរស្វែងរកទន្លេ។

វាបានដើរកាត់គុម្ពស្មៅ និង​ មែកឈើស្ងួតៗ។

វាដើររហូតបានឮសម្លេងទឹកហូរ។ នោះគឺជាទន្លេ! វាអាចស្ដាប់ឮសម្លេងទឹករលក។

កូនស្រមោចបានបឺតទឹកដ៏ត្រជាក់យ៉ាងយូរ។

វាសប្បាយរីករាយយ៉ាងខ្លាំង រហូតមិនបានឃើញរលកមួយកំពុងបោកមក។

កូនស្រមោចបានព្យាយាមចាប់តោងស្មៅដែលអណ្តែតកាត់វា។ ប៉ុន្តែវាត្រូវបានទឹកហូរនាំយកទៅ។

វាស្រែក «អ្នកណាក៏បាន ជួយខ្ញុំផង! ជួយផង ខ្ញុំសូមអង្វរ!»។

ព្រាបសនិយាយទាំងពាំមែកឈើនៅក្នុងចំពុះថា «តោងមែកឈើនេះឱ្យលឿនឡើងមក ! »។

កូនស្រមោចបានសម្រេចចិត្តថា «ខ្ញុំនឹងនៅទីនេះរហូតដល់ខ្ញុំអាចអរគុណព្រាបបាន។ ខ្ញុំនឹងរង់ចាំរហូតដល់គេត្រលប់មកផឹកទឹកវិញ»។

ថ្ងៃមួយ ក្នុងពេលរង់ចាំ ក្មេងប្រុសពីរនាក់បានមកទន្លេ។​ ពួកគេមានចម្ពាមកៅស៊ូនៅក្នុងដៃផង។

ក្មេងប្រុសម្នាក់បាននិយាយថា «មានព្រាបសធំមួយមកផឹកទឹកទីនេះ។ យើងនឹងយកវាមកធ្វើម្ហូបសម្រាប់យប់នេះ »។

ស្រមោចតូចគិតថា «ខ្ញុំមិនអាចឱ្យក្មេងៗសម្លាប់ព្រាបសបានទេ។ ប៉ុន្តែខ្ញុំតូចណាស់ តើខ្ញុំគួរធ្វើដូចម្តេចទៅ​?»​ ។

ភ្លាមនោះ ព្រាបសក៏ហើរចុះមកផឹកទឹក។

កូនស្រមោចមានគំនិតមួយ។

វាលោតទៅទំលើជើងក្មេងប្រុសម្នាក់។ ស្រមោចតូចខាំវាមួយទំហឹង។

ក្មេងប្រុសបានលោត ហើយស្រែកថា «អូយ!»។

ព្រាបសក៏ភ្ញាក់ហើយហើរចេញទៅដោយសុវត្ថិភាព។

នោះជាវិធីដែលកូនស្រមោចសងគុណដល់ព្រាបសដែលបានជួយជីវិតវា។

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story How Ant Saved Dove, author: Kholeka Mabeta, Wiehan de Jager, Judith Baker . illustrator: Wiehan de Jager. Published by African Storybook Initiative, http://www.africanstorybook.org/ © African Storybook Initiative. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/